Πέθανε ο Πόλιος Παπαγιαννίδης, ένας σπουδαίος Πόντιος | Pontos News\n14 Μάιος 2020, 17:03 - Τελευταία Ενημέρωση: 14 Μάιος 2020, 17:27\n(Φωτ.: YouTube / Γιώργος Θάνου)\nΈνας σπουδαίος Πόντιος που τίμησε την καταγωγή του με μοναδικό τρόπο και άφησε τις καλύτερες εντυπώσεις σε όλους όσοι τον γνώρισαν, ο Πόλιος Παπαγιαννίδης άφησε σήμερα την τελευταία του πνοή στον τόπο του, στον Κεχρόκαμπο Καβάλας.\nΟ 62χρονος πολυτάλαντος καλλιτέχνης υπέστη οξύ έφραγμα.\nΘλίψη στον ποντιακό χώρο\nΗ συνεργασία μαζί του ήταν χαρά, σύμφωνα με τους περισσότερους καλλιτέχνες που δούλεψαν μαζί του. Όλοι μιλούν για έναν άνθρωπο με ήθος και ευαισθησία μοναδική. Ήταν φυσικό η είδηση του αιφνίδιου θανάτου του να σκορπίσει θλίψη. Αρχικά υπήρξε μούδιασμα γιατί κανείς δεν ήθελε να πιστέψει ότι ο Πόλιος έφυγε από κοντά μας. Ωστόσο πριν από λίγη ώρα επιβεβαιώθηκε η απώλειά του.\nΠοντιακοί σύλλογοι από όλη τη χώρα έχουν στείλει τα συλλυπητήριά τους για το θάνατο του σπουδαίου καλλιτέχνη.\n«Καλό παράδεισο σ´έναν άνθρωπο "πατρίδας", ως προς τα συναισθήματα και τον τρόπο ζωής. Η συνεργασία μας ήταν πολύτιμη. Με σεβασμό, κλίνουμε ευλαβικά το γόνυ προ του αγνού Ποντίου Πόλιου Παπαγιαννίδη...», σημειώνει ο Φάρος Ποντίων Αγίας Βαρβάρας.\n«Καλό ταξίδι θείο Πόλιο... Φτωχότερη η ποντιακή μουσική παράδοση, όχι μόνο που έφυγε από κοντά μας ένας τόσο καταξιωμένος καλλιτέχνης, αλλά και επειδή έφυγε ένας τόσο σπουδαίος άνθρωπος που ενέπνεε σεβασμό σε κάθε του φράση, σε κάθε του λέξη... Σε ευχαριστούμε για όσα μας προσέφερες και για την τιμή που μας έκανες να σε γνωρίσουμε από κοντά! Θα ζεις για πάντα μέσα από το έργο σου!», αναφέρει η Ένωση Ποντιακής Νεολαίας Αθηνών.\n«Με βαθιά θλίψη και απέραντη συγκίνηση η ποντιακή οικογένεια αποχαιρετά τον Πόντιο καλλιτέχνη, Πόλιο Παπαγιαννίδη, ο οποίος έφυγε τόσο πρόωρα από κοντά μας. Ο Πόλιος Παπαγιαννίδης, υπήρξε γνήσιος εκφραστής και άξιος εκπρόσωπος της ποντιακής μουσικής. Συνέβαλε τα μέγιστα στο να παραμείνει ζωντανή η πλούσια μουσική παράδοση του Πόντου και να μεταλαμπαδευτεί, ως παρακαταθήκη, στις νεότερες γενιές. Διακρίθηκε για την ευγένεια, το ήθος και τη μετριοπάθειά του. Στην οικογένεια και τους οικείους του εκφράζουμε τα βαθιά μας συλλυπητήρια. Καλό ταξίδι Πόλιο», γράφει σε ανακοίνωσή της η ΠΟΠΣ.\nΘανατος, Ποντιος, Καλλιτέχνης, Ποντιακα


Αμιγές ελληνικό χωριό της επαρχίας Λευκωσίας, στο λεκανοπέδιο Μόρφου, περί τα 42 χιλιόμετρα δυτικά της πρωτεύουσας. Βρίσκεται στην κατεχόμενη από το 1974 από τα τουρκικά στρατεύματα εισβολής περιοχή της Κύπρου. Τα διοικητικά όρια του χωριού στα βορειοδυτικά εκτείνονται μέχρι τον κόλπο της Μόρφου. Λόγω της μικρής του απόστασης από την κωμόπολη Μόρφου, είναι γνωστό σαν Πραστειόν Μόρφου.\nΕίναι κτισμένο σε μέσο υψόμετρο 25 μέτρων. Το ανάγλυφο στην περιοχή του είναι καμπίσιο με μια μικρή κλίση προς τη θάλασσα. Το υψόμετρο δεν υπερβαίνει τα 70 μέτρα.\nΑπό γεωλογικής απόψεως, στη διοικητική έκταση του χωριού κυριαρχούν οι πρόσφατες αλλουβιακές αποθέσεις της Ολόκαινης γεωλογικής περιόδου και το σύναγμα (αποθέσεις άμμων και χαλικιών της Πλειστόκαινης περιόδου). Πάνω στα πετρώματα αυτά αναπτύχθηκαν προσχωσιγενή εδάφη και ερυθρογαίες.\nΤο Πραστειόν δέχεται μια πολύ χαμηλή μέση ετήσια βροχόπτωση, που κυμαίνεται περί τα 290 χιλιοστόμετρα. Όμως το χωριό βρίσκεται στην περιοχή του μεγαλύτερου και σημαντικότερου υδροφόρου στρώματος της Κύπρου, εκείνου της δυτικής Μεσαορίας ή Μόρφου. Στην περιοχή ανορύχθηκαν αρκετές διατρήσεις που συνέβαλαν στην άρδευση σημαντικών εκτάσεων γης. Η κυριότερη καλλιέργεια στο χωριό, πριν από την τουρκική εισβολή του 1974, ήταν τα εσπεριδοειδή (κυρίως πορτοκαλιές και κιτρομηλιές). Σε μικρότερη έκταση καλλιεργούνταν επίσης τα λαχανικά και τα σιτηρά.\nΑπό συγκοινωνιακής απόψεως, το Πραστειόν βρίσκεται δίπλα στον κύριο δρόμο Πύργου-Καραβοστασίου-Μόρφου. Μέσω του δρόμου αυτού συνδέεται στα βορειοανατολικά με την κωμόπολη της Μόρφου (περί τα 5,5 χμ.) και στα νοτιοδυτικά με το χωριό Καζιβερά (περί τα 2 χμ.). Συνδέεται επίσης με σκυρόστρωτο δρόμο στα ανατολικά με το χωριό Νικήτας (περί τα 2 χμ.).\nΤο χωριό γνώρισε σχεδόν συνεχή πληθυσμιακή αύξηση από το 1881 μέχρι το 1973. Σύμφωνα με τα υπάρχοντα στοιχεία, οι πλήρεις απογραφές πληθυσμού έχουν ως ακολούθως:\nΣε παλαιούς χάρτες το χωριό βρίσκεται σημειωμένο ως Chochino Prostio ή και Cochino Prestio (=Κόκκινο Πραστειόν). Ο χαρακτηρισμός του χωριού ως κόκκινου οφειλόταν, προφανώς, στο χρώμα του εδάφους της περιοχής του. Επίσης απαντάται το χωριό και ως Καμένο Πραστειόν, πιθανώς εξ αιτίας της χαμηλής βροχόπτωσης που δεχόταν.\nΤο χωριό, κρίνοντας από την ονομασία του, πιθανώς υφίσταται από τα Βυζαντινά χρόνια (για την ονομασία Πραστειόν βλέπε αναφορά στο τέλος του λήμματος και για τα 5 χωριά που ονομάζονται έτσι).\nΗ εκκλησία του χωριού, αφιερωμένη στον άγιο Γεώργιο, είναι του τέλους του 18ου αιώνα. Ο R. Gunnis (1936) γράφει ότι είχε δει έξω απ’ αυτήν μεγάλο κορινθιακό κιονόκρανο που πιθανό να είχε χρησιμοποιηθεί ως αγία τράπεζα σε παλαιότερη εκκλησία.\nΣτα βορειοδυτικά του χωριού, και μεταξύ αυτού και της παραλίας, υπήρχε το μοναστήρι του Πάρατζ΄ι ή Μπάρατζ΄η , που (μετά τη διάλυσή του) αποτελούσε μετόχι του μοναστηριού της Παναγίας του Κύκκου. Ο ναός του μοναστηριού είναι αφιερωμένος στον Άγιο Νικόλαο.\nΣε παλαιούς χάρτες (λ.χ. χάρτης του Abraham Ortelius, του 1573), στην περιοχή όπου το μοναστήρι, ευρίσκεται σημειωμένος μεσαιωνικός οικισμός με την ονομασία Barcha που φαίνεται να έχει ετυμολογική σχέση με την ονομασία Πάρατζ΄ι ή και Μπάρατζ΄η του μοναστηριού. Ο οικισμός αυτός που θα πρέπει να διαλύθηκε στα χρόνια της Τουρκοκρατίας, φαίνεται ότι κληροδότησε την ονομασία του στην περιοχή και στο μοναστήρι του Αγίου Νικολάου.\nΌταν το 1954 η τότε αγγλική αποικιακή κυβέρνηση αποφάσισε τη διάλυση του χωριού Λειβάδι της επαρχίας Πάφου και εγκατάσταση των κατοίκων του σε άλλες περιοχές, πολλοί τούτων κατοίκησαν στην περιοχή του Πραστειού Μόρφου. Και τούτο, επειδή η αποικιακή κυβέρνηση είχε αγοράσει από το μοναστήρι του Κύκκου τη κτηματική περιουσία του μοναστηριού του Πάρατζ΄ι (περίπου 800 σκάλες γης) και την είχε διαθέσει στους Λειβαδιώτες προς 23 λίρες τη σκάλα, προσφέροντάς τους και άλλες χορηγίες. Αρχικά οι Λειβαδιώτες που εγκαταστάθηκαν στην περιοχή ονόμασαν τον οικισμό τους Νέο Λειβάδι, σύντομα όμως συνενώθηκαν με το Πραστειόν, που πολλοί το αποκαλούσαν Πραστειόν-Νέο Λειβάδι. Οι Λειβαδιώτες ανοικοδόμησαν τότε (1955) και τον ερειπωμένο ναό του Αγίου Νικολάου του Πάρατζ'ι, που λειτουργούσε περιστασιακά μέχρι και το 1974.\nΜετά την τουρκική εισβολή του καλοκαιριού του 1974 και την κατάληψη μεγάλου τμήματος της Κύπρου, όλοι οι κάτοικοι του Πραστειού προσφυγοποιήθηκαν. Οι Τούρκοι, στην προσπάθειά τους να εξαφανίσουν κάθε ελληνικό τοπωνύμιο στις περιοχές που βρίσκονται υπό τη στρατιωτική κατοχή τους, το 1975 μετονόμασαν το Πραστειόν σε Aydinköy, που σημαίνει λαμπρό (φωτεινό) χωριό. Το 1976 το μετονόμασαν και πάλι σε Aydinli.


Flexade Xtra, ο σύμμαχος των αρθρώσεων - Lanes Health\nΒελτίωση καρδιαγγειακής υγείας, ευεξία, ενίσχυση μεταβολισμού, αύξηση αντοχής… τα πλεονεκτήματα του τρεξίματος είναι πραγματικά αμέτρητα! Δικαιολογημένα λοιπόν όλο και περισσότερος κόσμος ασχολείται καθημερινά με το τρέξιμο.\nΩστόσο, προκειμένου να επωφεληθεί κανείς τα μέγιστα από το τρέξιμο οφείλει να το κάνει σωστά. Ελλείψει σωστής προετοιμασίας και προθέρμανσης μπορεί να επέλθουν αρκετοί τραυματισμοί και προβλήματα, με επίκεντρο τις αρθρώσεις.\nΕίναι γεγονός, πως η κατάσταση των αρθρώσεων επηρεάζεται πολύ όχι μόνο από εσωτερικούς αλλά και από εξωτερικούς παράγοντες. Η κληρονομικότητα, το πέρασμα του χρόνου, το υπερβάλλον βάρος, η κακή στάση του σώματος, η επαναλαμβανόμενη άσκηση σε έντονους ρυθμούς, ένας τραυματισμός είναι κάποιοι από τους λόγους για τους οποίους προκαλείται διάβρωση στο χόνδρο ή κάποια κάκωση στις αρθρώσεις. Ο έντονος πόνος και η δυσκαμψία που παρατηρούνται λόγω αυτού, επιφέρει επιπτώσεις στην καθημερινότητα και την ποιότητα ζωής.\nΟ πόνος που εκδηλώνεται στις αρθρώσεις οφείλεται συνήθως στην παρουσία αρθρίτιδας ή φλεγμονής των αρθρώσεων. Συχνά συνοδεύεται από οίδημα, αίσθημα καύσου και δυσκολία στις κινήσεις. Η αρθρίτιδα μπορεί να εμφανιστεί είτε ως μετατραυματική αρθρίτιδα, δηλαδή μετά από κάποιον τραυματισμό, είτε ως οστεοαρθρίτιδα λόγω της εκφύλισης των αρθρώσεων ή ως ρευματοειδής αρθρίτιδα, η οποία ανήκει στα αυτοάνοσα νοσήματα. Αντίστοιχα, η χονδροπάθεια είναι μία ασθένεια στην οποία επηρεάζεται ο χόνδρος που περιβάλλει το γόνατο. Σε όλες τις περιπτώσεις υπάρχει η παρουσία του πόνου και ενίοτε φλεγμονής & οιδήματος.\nΚυρίως στην περίπτωση της αρθρίτιδας, όπου και πρόκειται για μόνιμη και μακροχρόνια κατάσταση, μπορεί να υπάρξουν σημαντικές επιπτώσεις στην ποιότητα ζωής, την ανεξαρτησία και την αυτοεξυπηρέτηση του ατόμου.\nΓια το λόγο αυτό χρειάζεται η κατάλληλη ενίσχυση της υγείας των αρθρώσεων για να αποφευχθούν τυχόν προβλήματα, ειδικά μετά από την καταπόνηση του τρεξίματος. Η Lanes έχει τη λύση σε αυτό και δεν είναι άλλη από το Flexade xtra (https://goo.gl/kBDi5P). Το Flexade xtra αποτελεί μία φόρμουλα ιδανική για την υγεία των αρθρώσεων. Περιέχει συνδυασμό γλυκοζαμίνης και χονδροϊτίνης, σε επαρκείς για εμφανή αποτελέσματα ποσότητες μαζί με κολλαγόνο, υαλουρονικό οξύ και MSM. Τα τελευταία εξυπηρετούν την ελαστικότητα και την ευκινησία των αρθρώσεων, ενώ συγκεκριμένα το MSM περιορίζει σημαντικά τον πόνο και την φλεγμονή. Η γλυκοζαμίνη και η χονδροϊτίνη αποτελούν δομικά συστατικά του χόνδρου και των αρθρώσεων και συμβάλλουν στην αντιμετώπιση προβλημάτων, όπως η αρθρίτιδα και η χονδροπάθεια. Η σύνθεση του Flexade xtra περιέχει, επίσης, μαγγάνιο και βιταμίνη C, συστατικά απαραίτητα τόσο για την καλύτερη δράση των υπόλοιπων συστατικών της φόρμουλας αφού συμβάλλουν στη σύνθεση κολλαγόνου όσο και για την καλύτερη υγεία των αρθρώσεων.\nΗ εταιρεία Lanes με γνώμονα την διαρκή διερεύνηση φυσικών διατροφικών συστατικών που διακρίνονται για τις επιδόσεις, τις μελέτες, την ποιότητα, την ασφάλεια και αποτελεσματικότητά τους, δημιουργεί τα συμπληρώματα διατροφής Lanes που ανταποκρίνονται στις σύγχρονες καταναλωτικές ανάγκες.


Ο Ron Perlman αποκαλύπτει στοιχεία από το στόρι του Hellboy 3! - FilmBoy Ο Ron Perlman αποκαλύπτει στοιχεία από το στόρι του Hellboy 3! - FilmBoy\nHome > Ron Perlman > Ο Ron Perlman αποκαλύπτει στοιχεία από το στόρι του Hellboy 3!\nΟ Ron Perlman αποκαλύπτει στοιχεία από το στόρι του Hellboy 3!\nΤο μέλλον του Hellboy 3 του Guillermo Del Toro βρίσκεται ακόμα σε εκκρεμότητα, και κανείς δεν μπορεί να πάρει όρκο ότι θα γίνει.\nΑλλά αυτό δεν έχει σταματήσει τους οπαδούς να ελπίζουν.\nΡίχνοντας λάδι στη φωτιά, ο ηθοποιός Ron Perlman, ο οποίος υπήρξε ένθερμος υποστηρικτής του Hellboy και του αρέσει η ιδέα ενός Hellboy 3, συναντήθηκε με τον Del Toro και μιλήσανε για τη πλοκή του Hellboy 3.\nΌχι μόνο αυτό, αλλά ο Perlman μοιράστηκε μερικές λεπτομέρειες με τους φίλους της ταινίας, μιλώντας στο Empire:\n‘Αισθάνομαι ότι πραγματικά τελείωσα με το χαρακτήρα.Δεν έχω καμία επιθυμία να ξαναμπώ στα σκατά.Αλλά ο Guillermo μου είπε ποιο θα είναι το τέλος της τριλογίας και σε γενικές γραμμές το βρήκα μια εκπληκτική κινηματογραφική ιδέα, και φυσικά είναι απαραίτητο να το κάνουμε. Έχουμε σχεδιαστεί (εμείς οι χαρακτήρες στο Hellboy) για να είμαστε μια τριλογία, με αρχή, μέση και τέλος. Έχουμε κάνει μόνο τα δύο τρίτα, έτσι αισθάνομαι ότι δεν έχουμε τελειώσει πραγματικά.’\nΤουλάχιστον φαίνεται να τον έψησε με όσα του είπε ο Del Toro.\nΚαι ο Perlman δεν σταμάτησε εκεί.\nΜίλησε περαιτέρω για την πλοκή της ταινίας, μιλώντας για την κατεύθυνση που θα πάρει και το ρόλο που θα παίξουν τα δίδυμα.\nΌπως ίσως θυμάστε, στο τέλος του Hellboy 2, ο Hellboy είχε μάθει ότι η Liz ήταν έγκυος με τα δίδυμα του.\n‘Γαμώτο, μιλάμε για το θηρίο της Αποκάλυψης! Πρέπει να γκρεμίσει τον πολιτισμό. Πρέπει. Είναι αδιαπραγμάτευτο. Αυτό είναι το θεμέλιο της ιστορίας και γι 'αυτό πιστεύω ότι θα ήταν κρίμα αν δεν το κάνουμε.\nΘα σας πω αυτό.Για τα δίδυμα: το ένα θα μοιάζει στη μαμά και το άλλο στο μπαμπά. Και το ένα από αυτά θα είναι εντελώς διεφθαρμένο, το άλλο αγγελικό. Ποιο θα είναι τι; Μόνο o Guillermo θα μπορούσε να κάνει τον άσχημο να είναι ο άγγελος. Αυτό προσθέτει στο μύθο.’\nΤελικά, μάλλον έχουν προχωρήσει με το Hellboy 3, ή έστω έχουν αποφασίσει να γίνει.\nΚαι όλα αυτά ακούγονται εξαιρετικά…\nGuillermo del Toro news Ron Perlman\nat Σεπτεμβρίου 07, 2015\nItem Reviewed: Ο Ron Perlman αποκαλύπτει στοιχεία από το στόρι του Hellboy 3! Rating: 5 Reviewed By: Konstantinos


Κοιλιά από σίδερο - Runner Magazine\nΣίγουρα το καλοκαίρι είναι ακόμα μακριά αλλά η ώρα που θα βγούμε στις παραλίες είναι πιο κοντά απ’ ότι νομίζει κανείς. Έτσι οι πιο προνοητικοί έχουν ξεκινήσει να εκτελούν ασκήσεις κοιλιακών για να γοητεύσουν στις πλαζ. Κι όμως οι κοιλιακοί δεν χρησιμεύουν μόνο για να τραβούν τα βλέμματα αλλά γιατί στην πραγματικότητα συγκρατούν τη σπονδυλική στήλη, βοηθούν στην κάμψη του κορμού και απορροφούν τα φορτία της μέσης.\nΓια το λόγο αυτό η ενδυνάμωσή τους αποκτά ιδιαίτερα σημαντικό χαρακτήρα. Ειδικότερα στους αθλητές, η ενδυνάμωση αυτών των μυών έχει πολύ μεγάλη αξία αφού μπορεί να επηρεάσει την απόδοση ενώ ταυτόχρονα θωρακίζει το σώμα. Κι αυτό γιατί σε πάρα πολλές κινήσεις η συμμετοχή του κορμού είναι μεγάλη, συγκρατώντας το σώμα στη σωστή στάση και κατανέμοντας ομοιόμορφα το εξωτερικό βάρος τη στιγμή που οι λιποαποθήκες της περιοχής βαραίνουν την οσφυϊκή μοίρα. Οι ασκήσεις που ακολουθούν δυναμώνουν όλες τις μοίρες του ορθού και τους έσω και έξω λοξό κοιλιακούς αλλά και τον εγκάρσιο κοιλιακό που συγκρατεί τη σπονδυλική στήλη. Είναι χωρισμένες σε δύο επίπεδα, ανάλογα με τη δυσκολία και σε τρία στυλ, ανάλογα με τον τρόπο εκτέλεσης: με κίνηση, με συνδυασμό αναπνοής και ισομετρικές για maximum αποτελέσματα σε σύντομο χρόνο.\nΓια να δείτε περισσότερα θέματα με ασκήσεις ενδυνάμωσης-ευλυγισίας πατήστε εδώ.\n• Εκτελέστε τις ασκήσεις σε μια ομαλή, όχι πολύ σκληρή επιφάνεια\n• Κάντε τις σε σετ των 10-20 επαναλήψεων (εκτός από τις ισομετρικές)\n• Αφήστε τουλάχιστον μία ημέρα μετά απο κάθε φορά που κάνετε κοιλιακούς\n• Δώστε προσοχή στην σωστή εκτέλεση αποφεύγοντας τις παθιασμένες εκτελέσεις τύπου «Rocky»\n• Κρατήστε πάντα σταθερή μέση και προσέξτε να μην «σπάτε» τον αυχένα στις ασκήσεις που έχουν κίνηση\n• Μην εκτελείτε ποτέ τις ασκήσεις με γεμάτο στομάχι\n• Εκτελέστε τις ασκήσεις του πρώτου επιπέδου μέχρι να εξοικειωθείτε και στη συνέχεια προσθέστε και τις ασκήσεις του δευτέρου επιπέδου\nΔημοσίευση στο Runner 48, στη στήλη Στα Γρήγορα / Ασκήσεις


ΗΛΙΚΙΑ Οι πρώτες βουτιές με το μωρό στη θάλασσα!\nΗ αίσθηση που νιώθει το μωρό μέσα στο νερό είναι μοναδική καθώς βρίσκεται σε ένα περιβάλλον παρόμοιο με το «υδάτινο περιβάλλον» της μητρικής κοιλιάς που το φιλοξενούσε κατά τη διάρκεια της εγκυμοσύνης. Έτσι, από την ηλικία των 6 μηνών μπορούμε να βάλουμε άφοβα ένα βρέφος στη θάλασσα αρκεί φυσικά το νερό να μην είναι κρύο και η θάλασσα να είναι ήρεμη.\nΣυμβουλές για τις πρώτες ασφαλείς βουτιές\n► Την πρώτη φορά που θα βάλετε το μωρό σας στη θάλασσα, του βρέχετε τα ποδαράκια, μετά τα χέρια, τη κοιλιά και τέλος την πλάτη.\n► Το κρατάτε πάντα στην αγκαλιά σας και το βάζετε σταδιακά στο νερό απομακρύνοντας το σιγά-σιγά, χωρίς βέβαια να το αφήσετε καθόλου. Το κρατάτε σταθερά και το αφήνετε να παίξει με το νερό. Η όλη διαδικασία δεν θα πρέπει να υπερβαίνει τα 10 λεπτά.\n► Προσοχή, αν δυσανασχετεί από την αρχή ή νιώθει κάποιου είδους πανικό, δεν πρέπει να το βάλετε καθόλου στο νερό.\n► Τα μωρά μέχρι ενός έτους δεν πρέπει να μένουν παραπάνω από 15 λεπτά μέσα στη θάλασσα και από 18 μηνών μέχρι 3 ετών δεν πρέπει να ξεπερνούν τα 20 με 40 λεπτά.\n► Η θερμοκρασία της θάλασσας πρέπει να μην είναι υπερβολικά χαμηλή, γιατί τα μωρά δε μπορούν να ρυθμίσουν την θερμοκρασία του σώματός τους όπως οι μεγάλοι. Έτσι, καλό είναι να αποφεύγετε να βάζετε το μωρό στη θάλασσα όταν είναι πολύ κρύα.\n► Πριν βουτήξετε το μωρό στη θάλασσα, ρωτήστε τον παιδίατρο σας. Και αυτό γιατί, μερικά βρέφη έχουν πολύ ευαίσθητο δέρμα και μπορεί με το θαλασσινό νερό ή λόγω της έκθεσης στον ήλιο, να παρουσιάσουν σπυράκια ή εκζέματα.\n► Το μωρό πρέπει να φορά απαραιτήτως αντηλιακή κρέμα ειδική για βρέφη, σε όλο το σώμα και το πρόσωπο, η οποία πρέπει να ανανεώνεται συχνά, μετά το μπάνιο στη θάλασσα αλλά και κατά την παραμονή του στην παραλία.\n► Το καπέλο είναι απαραίτητο, ακόμα κι αν έχει συννεφιά.\n► Αμέσως μετά το μπάνιο στη θάλασσα, το μωρό πρέπει να ξεπλυθεί με άφθονο γλυκό νερό. Φροντίστε, λοιπόν, να πηγαίνετε σε παραλίες που έχουν ντουζιέρα.\n► Όση ώρα το μωρό είναι στην παραλία θα πρέπει να φορά λευκό μπλουζάκι, ακόμα κι αν βρίσκεται κάτω από την σκιά της ομπρέλας. Προσοχή!. Δεν πρέπει να αφήσετε ούτε λεπτό το μωρό εκτεθειμένο στον ήλιο.\n► Ακόμη κι αν το μωρό σας κάθεται ήσυχο και δεμένο στο καρότσι του, μην σκεφτείτε να το αφήσετε μόνο ούτε για λίγα λεπτά, προκειμένου να βουτήξετε στη θάλασσα. Μπορεί να φοβηθεί, να ζεσταθεί πολύ, ή και να λυθεί και να μπουσουλήσει μέχρι την ακροθαλασσιά. Γι' αυτό, αποφεύγετε να πηγαίνετε μόνη στην παραλία με το μωρό σας, γιατί η συνεχής επιτήρηση του, που είναι απαραίτητη, θα σας κουράσει. Μοιραστείτε τη οπωσδήποτε με κάποιον άλλον, ιδανικά με τον μπαμπά του μωρού.


Οπτικά 4 COBs 3000k & 5000k UV / IR 415w: Αξιολογήσεις & καλύτερη τιμή\nΚατανάλωση: βατ 415\nΑνάπτυξη: 120 x 120cm\nΑνθοφορίας: 90 x 90cm\nΠρογραμματίστε μια ειδοποίηση τιμών για: Optic LED Grow Lights - 449,00 $\nΚωδικός προϊόντος: ΟΠΤΙΚΑ 4 COBs 3000k & 5000k UV / IR 415w\nΤελευταία ενημέρωση για το 17 Ιουνίου 2019 22 h 41 min\nΟ Αμερικανός κατασκευαστής OPTIC LED GROW LIGHTS αγορά αυτό το φωτισμό για την κηπουρική. Πρόκειται για ένα πάνελ LED που αποτελείται από 4 COBs μάρκα CREE (XLAMP CXB2540) που σχετίζονται με 64 LEDs της 5 watt το καθένα και το εμπορικό σήμα OSRAM. Αλλά επιπλέον, η μάρκα ενσωματώνεται Οδηγούς MEANWELL (το καλύτερο της αγοράς). Έτσι, αυτή η λάμπα θα σας προσφέρει ένα πλήρες φάσμα φωτός (όλο το φάσμα) συμπεριλαμβανομένων των υπερύθρων και υπεριώδους. Έτσι, μπορείτε επίσης να χρησιμοποιήσετε αυτόν τον πίνακα κατά τη διάρκεια των κύκλων βλάστηση, ανάπτυξη, μοσχεύματα. Αλλά και για τη φάση του ανθοφορίας των φυτών σας σε εσωτερική καλλιέργεια και το φάσμα φωτός είναι απλά ρυθμιζόμενο με τα ανεξάρτητα dimmers 3.\nΤο μοντέλο του Οπτικό πίνακα 4 COBs έχει πραγματική κατανάλωση ηλεκτρικής ενέργειας 405 βατ. Αλλά επιτρέπει να αντικαταστήσετε ένα Λαμπτήρα HPS με ισχύ ισοδύναμη με το 600w. Συνιστάται η χρήση αυτού του λαμπτήρα για μια περιοχή ανάπτυξης 120 x 120cm σε φάση ανάπτυξης, Και 90 x 90cm σε κύκλο ανθοφορίας. Να γνωρίζετε ότι είναι δυνατή η αγορά αυτού του σημείου με οπτικοί φακοί 90 ° ή 120 ° ανάλογα με τη γωνία διανομής της δέσμης φωτός που θέλετε. Τέλος, με αυτό το μοντέλο, μπορείτε να επωφεληθείτε από ένα εγγύηση του κατασκευαστή που ισχύει κατά τα έτη 5.\nOpticledgrowlights.com $ 449,00 Προσφορά GrowShop\nKingofleds.eu 485,00 € Προσφορά GrowShop\nLedparadise.eu 599,00 € Προσφορά GrowShop\nLedgrowshop.eu 599,00 € Προσφορά GrowShop\nΛεπτομερείς πληροφορίες σχετικά με: ΟΠΤΙΚΑ 4 COBs 3000k & 5000k UV / IR 415w\nΟπτικά 4 COBs 3000k & 5000k Βίντεο UV / IR 415w\nΠροσθέστε την άποψή σας στο "OPTIC 4 3000k COB & 5000k UV / IR 415w" Ακύρωση απάντησης\nΟΠΤΙΚΑ 2 COBs 5000k UV / IR 150w VEGETATIVE\nΟΠΤΙΚΑ 3 COBs 3000k 170w ΔΙΑΜΟΡΦΩΣΗ


Φθηνές πτήσεις προς Σιουδάδ Κοσντιτουσιόν στη Skyscanner\nΑεροπορικά εισιτήρια για Σιουδάδ Κοσντιτουσιόν\nΕννοούσατε πτήσεις από Σιουδάδ Κοσντιτουσιόν;\nΔείτε όλες τις πτήσεις προς Σιουδάδ Κοσντιτουσιόν, συγκρίνετε τις τιμές και επιλέξτε τα πιο οικονομικά αεροπορικά εισιτήρια με τη Skyscanner\nΤελικά τι είναι η Skyscanner; Δεν είναι τίποτα άλλο παρά μια γρήγορη και πολύ εύκολη στη χρήση της μηχανή αναζήτησης ταξιδίων! Η Skyscanner θα βρει όλες τις πτήσεις των μεγάλων αεροπορικών εταιρειών και των κυριότερων ταξιδιωτικών πρακτορείων και θα επιλέξει για εσάς τις καλύτερες προσφορές αεροπορικών εισιτηρίων προς Σιουδάδ Κοσντιτουσιόν.\nΠότε να κάνω την κράτηση για το εισιτήριο μου προς Σιουδάδ Κοσντιτουσιόν?\nΣιγουρευτείτε πως βρήκατε την καλύτερη προσφορά για τα εισιτήρια σας. Κάντε κράτηση για το εισιτήριο σας προς Σιουδάδ Κοσντιτουσιόν επιλέγοντας την πιο οικονομική ημέρα για να πετάξετε. Το μόνο που χρειάζεται να κάνετε είναι να εκμεταλλευτείτε το εργαλείο μας «Η καλύτερη στιγμή για κράτηση»\nΜείνετε ενήμεροι και παρακολουθήστε όλες τις προσφορές στα αεροπορικά εισιτήρια προς Σιουδάδ Κοσντιτουσιόν! Εγγραφείτε τώρα στην Ειδοποίηση Τιμής της Skyscanner.\nΌλα όσα πρέπει να γνωρίζετε πριν κλείσετε τα εισιτήρια σας προς Σιουδάδ Κοσντιτουσιόν\nΠότε αναχωρεί η πτήση προς Σιουδάδ Κοσντιτουσιόν\nΠοια αεροπορική εταιρεία έχει τα πιο φθηνά εισιτήρια προς Σιουδάδ Κοσντιτουσιόν\nΠοια αεροπορική εταιρεία έχει απευθείας πτήσεις για Σιουδάδ Κοσντιτουσιόν.\nΤσεκάρετε εύκολα την κατάσταση της πτήσης σας ρίχνοντας μια ματιά στο πρόγραμμα αφίξεων κι αναχωρήσεων προς Σιουδάδ Κοσντιτουσιόν\nΜπορείτε, επίσης, να κατεβάσετε τη Skyscanner App. Έτσι, θα λαμβάνετε ενημερώσεις για όλες τις τελευταίες αλλαγές στην κατάσταση των πτήσεων καθώς και για όλες τις σημαντικές πληροφορίες σχετικά με την πτήση σας προς Σιουδάδ Κοσντιτουσιόν.\nΑεροδρόμια κοντά σε Σιουδάδ Κοσντιτουσιόν\nαφίξεις και αναχωρήσεις Σιουδάδ Κοσντιτουσιόν\n108 χλμ από Σιουδάδ Κοσντιτουσιόν\n168 χλμ από Σιουδάδ Κοσντιτουσιόν\n264 χλμ από Σιουδάδ Κοσντιτουσιόν\n286 χλμ από Σιουδάδ Κοσντιτουσιόν\nΚάβο Σαν Λούκας\n290 χλμ από Σιουδάδ Κοσντιτουσιόν\nΑεροδρόμια Σιουδάδ Κοσντιτουσιόν\nΠοιοι ταξιδεύουν για Σιουδάδ Κοσντιτουσιόν\nΕνοικίαση αυτοκινήτου σε: Σιουδάδ Κοσντιτουσιόν\nΞενοδοχεία σε Σιουδάδ Κοσντιτουσιόν\nΔιακοπές σε Σιουδάδ Κοσντιτουσιόν


ΝΑΡ- ΚΟΜΜΟΥΝΙΣΤΙΚΗ ΑΠΕΛΕΥΘΕΡΩΣΗ στην Ήπειρο : 60 χρόνια ΝΑΤΟ: 4 Απρίλη μαζικές διαδηλώσεις\nΟλοι το Σάββατο 4 Απρίλη στις 12.00 μ. στην Καμάρα\nεκδήλωση την Παρασκευή 3 Απρίλη, 7μμ, Πολυτεχνείο ΑΠΘ\nΚαλούν οι φοιτητικοί σύλλογοι Αρχιτεκτονικής και Ηλεκτρολόγων-Μηχανολόγων, καθώς και η Ανοιχτή Πρωτοβουλία ενάντια στο ΝΑΤΟ και τους στρατιωτικούς σχηματισμούς, η Αντικαπιταλιστική Αριστερή Συνεργασία για την Ανατροπή και άλλες οργανώσεις και κινήσεις.\nΣτις αρχές του Απρίλη οι ιμπεριαλιστές «γιορτάζουν» τα 60 χρόνια από την ίδρυση του ΝΑΤΟ και τα 10 χρόνια από την ίδρυση του Ευρωστρατού της Ε.Ε. Με πρόταση της Αντιπολεμικής Διεθνιστικής Κίνησης έχει συγκροτηθεί ανοιχτή πρωτοβουλία για τη διοργάνωση αντιπολεμικών κινητοποιήσεων με τη συμμετοχή πολιτικών συλλογικοτήτων και αγωνιστών, η οποία διοργάνωσε αντιπολεμικό τριήμερο στο Πολυτεχνείο της Αθήνας στις 27, 28 και 29 Μάρτη και καλεί σε διαδηλώσεις στις 4 Απρίλη. Όπως αναφέρει σε ανακοίνωσή της η πρωτοβουλία για τη διοργάνωση εβδομάδας δράσης «ενάντια στο ΝΑΤΟ και τους ιμπεριαλιστικούς στρατιωτικούς σχηματισμούς», «60 χρόνια ΝΑΤΟ και 10 χρόνια Ευρωστρατός σημαίνουν χούντες, επεμβάσεις, πόλεμοι, τρομοκρατία. Αυτή είναι η ιστορία του ΝΑΤΟ, από τον «ψυχρό πόλεμο» έως το «νέο ΝΑΤΟ»-παγκόσμιο χωροφύλακα και τιμωρό της «τρομοκρατίας». Μεγάλη διαδήλωση στις 4 Απρίλη στη Θεσαλονίκη, την Αθήνα και άλλες πόλεις, συμμετοχή στην πανευρωπαϊκή πορεία στο Στρασβούργο.\nΟι κινητοποιήσεις που διοργανώνει η Αντιπολεμική Διεθνιστική Κίνηση και ο Ανοιχτός Συντονισμός ενάντια στο ΝΑΤΟ περιλαμβάνουν:\nΣΑΒΒΑΤΟ 4 Απρίλη, ΜΕΡΑ ΠΑΝΕΛΛΑΔΙΚΗΣ ΔΡΑΣΗΣ ΕΝΑΝΤΙΑ ΣΕ ΝΑΤΟ-ΕΥΡΩΣΤΡΑΤΟ-ΒΑΣΕΙΣ.\n- ΑΘΗΝΑ: Συγκέντρωση στα ΠΡΟΠΥΛΑΙΑ, ώρα 1.00 μ.μ.- Πορεία ΒΟΥΛΗ - γραφεία Ε.Ε.- πρεσβεία ΗΠΑ.\n- ΘΕΣΣΑΛΟΝΙΚΗ: Συγκέντρωση στην ΚΑΜΑΡΑ, ώρα 12.00 μ. Πορεία στο Γ΄ Σώμα Στρατού.\n- ΧΑΝΙΑ: πορεία στη Βάση της Σούδας.\n- ΠΑΤΡΑ: Πορεία το απόγευμα στο Ναύσταθμο και το Αγγλικό Προξενείο.\nΤην Κυριακή 29/3 πραγματοποιήθηκε στο Πολυτεχνείο, στα πλαίσια του αντιπολεμικού τριήμερου, Συνέλευση του αντιπολεμικού κινήματος, στην οποία συγκροτήθηκε ο «Αντιπολεμικός Συντονισμός».\nΔιαβάστε το κάλεσμα της Ανοιχτής Πρωτοβουλίας ενάντια στο ΝΑΤΟ και τους στρατιωτικούς σχηματισμούς:\n60 ΧΡΟΝΙΑ NATO – 10 ΧΡΟΝΙΑ ΕΥΡΩΣΤΡΑΤΟΣ\nΕΠΕΜΒΑΣΕΙΣ - ΧΟΥΝΤΕΣ - ΠΟΛΕΜΟΙ - ΤΡΟΜΟΚΡΑΤΙΑ\nΗ Ελλάδα των ΝΔ-ΠΑΣΟΚ, η «Ηγεμονική δύναμη στα Βαλκάνια» συμμετείχε-συμμετέχει σε κάθε εισβολή, επέμβαση και κατοχή. Συνεχίζονται με γοργούς ρυθμούς οι προετοιμασίες για τη διενέργεια της τελικής φάσης της Νατοϊκής Άσκησης «STEADFAST JOIST-ΓΟΡΔΙΟΣ ΔΕΣΜΟΣ 2009», που πραγματοποιεί το Νατοϊκό Στρατηγείο του Γ’ ΣΣ/ NDC-GRC. Η δύναμη των 1200 στρατιωτών και αξιωματικών του Στρατηγείου και των εκπροσώπων 15 χωρών μελών του ΝΑΤΟ, θα ασκηθούν στο Λιτόχωρο από τις 21/3 έως τις 3/4/09. Είναι η γνωστή άσκηση ανάπτυξης του πολυεθνικού Στρατηγείου του ΝΑΤΟ Deployable Corps- Greece (NDC-GR), για την εκπαίδευση των δυνάμεων του σε ταχείες επεμβάσεις, σε παγκόσμιο επίπεδο. Στη Θεσσαλονίκη ιδρύεται Νατοϊκό Επιτελείο που θα φιλοξενείται στις εγκαταστάσεις του Γ’ Σώματος Στρατού, με την επωνυμία «Επιτελείο του Σώματος Ανάπτυξης του ΝΑΤΟ στην Ελλάδα», προβλέποντας μέχρι και την φύλαξη πυρηνικών-βιολογικών-χημικών όπλων του ΝΑΤΟ. Στο Κιλκίς, το Κέντρο Εκπαίδευσης Διεθνών Δυνάμεων, «προσφέρει» τις υπηρεσίες του όχι μόνο στις ελληνικές στρατιωτικές δυνάμεις, αλλά στους ταγματασφαλίτες του Ιράκ και του Παλαιστίνιου δοσίλογου Αμπάς.\nΟ στρατός αναπροσαρμόζεται στα νέα Νατοϊκά δεδομένα, αποκτά αποτρεπτικό – επιθετικό στρατιωτικό δόγμα, στέλνει (15) αποστολές εκτός συνόρων (είναι έτοιμος για Γάζα), εκπαιδεύεται στην καταστολή διαδηλώσεων. Η κυβέρνηση κατά τη διάρκεια της εξέγερσης του Δεκέμβρη έβαλε σε Επιφυλακή τον Στρατό, αντιμετωπίζοντας ως «έκτακτη ανάγκη», τον εχθρό λαο.\nΌλοι μαζί ετοιμάζουν τους νέους γύρους σφαγής σε Αφγανιστάν, Παλαιστίνη, Αφρική και άγριας καταστολής.\nΕΜΠΟΔΙΟ στα σχέδιά τους, οι κοινοί αγώνες ενάντια σε πόλεμο, ιμπεριαλισμό, εθνικισμό, ρατσισμό, κρατικό αυταρχισμό.\nΈξω ΝΑΤΟ – ΕΥΡΩΣΤΡΑΤΟΣ - «Ειρηνευτικές Δυνάμεις» από ΙΡΑΚ-ΑΦΓΑΝΙΣΤΑΝ-ΒΑΛΚΑΝΙΑ-ΚΑΥΚΑΣΟ-ΛΙΒΑΝΟ-ΑΦΡΙΚΗ\nΔιάλυση του ΝΑΤΟ-ΕΥΡΩΣΤΡΑΤΟΥ. Αποχώρηση της Ελλάδας τώρα.\nΝα κλείσουν οι βάσεις. Καμιά διευκόλυνση στα ιμπεριαλιστικά εγκλήματα. Να γυρίσουν τώρα όλα τα στρατεύματα που βρίσκονται εκτός συνόρων.\nΝα σταματήσει ο «πόλεμος κατά της τρομοκρατίας» που τρομοκρατεί τους αγωνιζόμενους λαούς και τα κινήματα. Να καταργηθούν τα πολεμικά δόγματα των Ασύμμετρων Απειλών - Προληπτικών Πόλεμων.\nΕιρήνη και Λευτεριά στη Παλαιστίνη. Να σταματήσει η ισραηλινή επίθεση-αποκλεισμός. Δικαίωση του αγώνα του Παλαιστινιακού λαού.\nΈξω οι Εγγυητές και οι ξένοι στρατοί από την Κύπρο. Όχι στα σχέδια Ανάν. Όχι είσοδος της Κύπρου στο ΝΑΤΟ. Κοινοί αγώνες των δύο κοινοτήτων.\nΑναγνώριση όλων των δικαιωμάτων στους μετανάστες. Παροχή Ασύλου. Να κλείσουν τα «στρατόπεδα αιχμαλωσίας των μεταναστών».\nΜπλοκάρισμα των Πολεμικών Εξοπλισμών. Λεφτά για Δωρεάν Παιδεία-Υγεία-Ασφάλιση-Πολιτισμό.\nΚανένας νέος Μισθοφόρος. Μείωση της θητείας.\nΌχι στην χρήση του Στρατού εναντίον των κινημάτων.\nΌχι στην ευρωκαταστολή και ευρωτρομοκρατία. Να καταργηθούν οι τρομονόμοι.\nΣεβασμό στα δικαιώματα των μειονοτήτων.\nΚοινός εργατικός διεθνιστικός αγώνας, με συμμετοχή όλων των εργαζομένων ανεξαρτήτου χρώματος-εθνότητας-θρησκείας, για την ικανοποίηση των εργατικών αναγκών και δικαιωμάτων.\nΝα ανατραπεί η κυβέρνηση του πολέμου, του κρατικού αυταρχισμού και της αντεργατικής πολιτικής.\nΠΑΡΑΣΚΕΥΗ 3/4 ΕΚΔΗΛΩΣΗ-ΣΥΖΗΤΗΣΗ: Οι ιμπεριαλιστικές επεμβάσεις του ΝΑΤΟ και ο ρόλος της Ελλάδας. Η απάντηση του αντιπολεμικού κινήματος 19:00 ΣΤΟ ΠΟΛΥΤΕΧΝΕΙΟ\nΑΝΤΙΠΟΛΕΜΙΚΟ ΣΥΛΛΑΛΗΤΗΡΙΟ ΤΟ ΣΑΒΒΑΤΟ 4/4/09, ΗΜΕΡΑ ΠΑΝΕΛΛΑΔΙΚΗΣ ΔΡΑΣΗΣ ΕΝΑΝΤΙΑ ΣΕ ΝΑΤΟ-ΕΥΡΩΣΤΡΑΤΟ-ΒΑΣΕΙΣ. ΣΥΓΚΕΝΤΡΩΣΗ ΣΤΙΣ 12:00 ΣΤΗΝ ΚΑΜΑΡΑ ΚΑΙ ΠΟΡΕΙΑ ΠΡΟΣ ΤΟ Γ’ ΣΩΜΑ ΣΤΡΑΤΟΥ\nΣυμμετοχή στις διαδηλώσεις ενάντια στο ΝΑΤΟ (στο Στρασβούργο 3-4-5 Απριλίου 2009) με συγκρότηση αυτοτελούς αντιπολεμικού-αντικαπιταλιστικού-αντιιμπεριαλιστικού μπλοκ.\nΑΝΟΙΧΤΗ ΠΡΩΤΟΒΟΥΛΙΑ ΔΡΑΣΗΣ ΕΝΑΝΤΙΑ ΣΤΟ ΝΑΤΟ ΚΑΙ ΤΟΥΣ ΣΤΡΑΤΙΩΤΙΚΟΥΣ ΣΧΗΜΑΤΙΣΜΟΥΣ


Πελασγία: Εξτρεμιστής, ναι. Περιθωριακός;\nΔεν ξέρω αν ο υπερασπιστής της ανδρικής τιμής και καθαρότητας ήθελε να ενημερωθεί για την άποψή του το αντικείμενο της χλεύης του. Ο Ξαβιέ Μπετέλ πάντως ενημερώθηκε, και απάντησε υποδειγματικά: «Γεια, άκουσα ότι θέλεις κάτι να μου πεις, αλλά δεν μιλάω ελληνικά. Συγγνώμη». Κι ο Νικολόπουλος, αντί να βρει μια δικαιολογία και να απολογηθεί, επανήλθε με νέο tweet περί της «Ευρώπης των Κίναιδων» και με δηλώσεις εναντίον εκείνων που «επιχειρούν το "παρά φύσιν" να το κάνουν κανονικό».\nΚατόπιν αυτών, προκύπτουν τα ακόλουθα ζητήματα:\n1) Αφού δεν ζήτησε συγγνώμη ο βουλευτής, πρέπει να το κάνει στη θέση του ο Πρόεδρος της Βουλής. Μπορεί ο πρωθυπουργός του Λουξεμβούργου, που έχει σπουδάσει στη Θεσσαλονίκη και αγαπά την Ελλάδα, να δήλωσε χθες στην ιστοσελίδα του «Βήματος» το αυτονόητο, ότι οι σχέσεις των δύο χωρών δεν θα διαταραχθούν από τα σχόλια ενός «περιθωριακού εξτρεμιστή», αλλά η συγγνώμη είναι θέμα αρχής. Και δεν πρέπει να καθυστερήσει. Το tweet του υφυπουργού Εξωτερικών Δημήτρη Κούρκουλα ότι τύποι σαν τον Νικολόπουλο είναι «ραντισμένοι» δεν αρκεί.\n2) Τυχόν μελλοντική κρούση της Νέας Δημοκρατίας προς τον (μεταξύ άλλων) πρώην κοινοβουλευτικό της εκπρόσωπο είτε στο όνομα της διεύρυνσης είτε στο όνομα της αναζήτησης μιας προεδρικής πλειοψηφίας θα αποτελεί παραδοχή ότι ο συγκεκριμένος βουλευτής, εκτός από σαρξ εκ της σαρκός της, εξακολουθεί να μοιράζεται τις ίδιες αξίες μαζί της.\n3) Τα ίδια ισχύουν φυσικά και για την αξιωματική αντιπολίτευση. Πριν από δέκα ημέρες, μιλώντας στα Καλάβρυτα, ο Νικολόπουλος τάχθηκε για άλλη μία φορά υπέρ μιας προσέγγισης με τον ΣΥΡΙΖΑ και του σχηματισμού μιας «κυβέρνησης εθνικού σκοπού με όλες τις δυνάμεις που αντιτίθενται στη μνημονιακή πολιτική της κυβέρνησης». Εξακολουθεί άραγε ακόμη και σήμερα ο Αλέξης Τσίπρας να θεωρεί ότι τα αντιμνημονιακά διαπιστευτήρια αποτελούν ικανή και αναγκαία προϋπόθεση για μια συνεργασία;\n4) Ο Νικολόπουλος δεν είναι μόνο ένας «περιθωριακός εξτρεμιστής». Είναι ένα εκλεγμένο μέλος του Κοινοβουλίου. Οπως διαβάζουμε στη Βικιπαίδεια, στις βουλευτικές εκλογές του 2009 έλαβε 21.705 ψήφους. Δεν αναφέρεται πόσες ψήφους έλαβε στις διπλές εκλογές του Μαΐου και Ιουνίου 2012, αλλά θα ήταν και πάλι κάποιες χιλιάδες. Ολοι αυτοί οι άνθρωποι τώρα ξέρουν. Και την επόμενη φορά δεν θα έχουν δικαιολογία.\nΜιχ Μητσός-ΤΑ ΝΕΑ\nΑνώνυμος Σάββατο, 30 Αυγούστου 2014 - 9:23:00 π.μ. EEST\nΤο κείμενό σου ΠΑΡΑΠΟΙΕΙ πλήρως την ανάρτηση του Νικολόπουλου και το όλο θέμα.\nΤο ίδιο έκαναν και άλλα μέσα ενημέρωσης .\nΑυτή είναι η συμπεριφορά που ο πατέρας σου και ο παππούς σου θα έλεγε ΠΟΥΣΤΙΚΗ.


Ανακοίνωση Πειθαρχικού Συμβουλίου Κ.Σ. ΕΔΕΚ – ΕΔΕΚ\nΤο Πειθαρχικό Συμβούλιο συνήλθε το Σάββατο 01/02/2020 στην παρουσία του Ευρωβουλευτή Δημήτρη Παπαδάκη ο οποίος προτού απαντήσει στο κατηγορητήριο ήγειρε προδικαστικές ενστάσεις.\nΤο Πειθαρχικό Συμβούλιο αφού εξέτασε τις προδικαστικές ενστάσεις εξέδωσε απόφαση ex-tempore, απέρριψε όλες τις ενστάσεις και κάλεσε τον Δημήτρη Παπαδάκη να απαντήσει στις σχετικές κατηγορίες.\nΗ υπόθεση ορίστηκε για ακρόαση στις 08/02/2020. Το σχετικό κατηγορητήριο δίδεται στην δημοσιότητα μετά και τις δηλώσεις του Δημήτρη Παπαδάκη στα Μ.Μ.Ε.


Πέμπτη, 30 Μαϊος 2019 19:31\nνεα, Tου τόπου μας, Πειραιάς, Παλαιό Φάληρο,\nΚυκλοφοριακές παρεμβάσεις στο οδικό δίκτυο στις περιοχές των δήμων Πειραιά και Μοσχάτου-Ταύρου, θα πραγματοποιηθούν αύριο, στο πλαίσιο εκτέλεσης εργασιών ανάπλασης του Φαληρικού Όρμου.\nΑναλυτικότερα, κατά τις ώρες 16.00΄ έως 22.00 θα υπάρξει προσωρινή και τμηματική διακοπή της κυκλοφορίας στην αριστερή λωρίδα της Νέας Λ. Ποσειδώνος, ρεύμα κυκλοφορίας προς Γλυφάδα, από το ύψος της συμβολής με τη οδό Καραολή Δημητρίου και για μήκος 100,00μ., από 16:00 της Παρασκευής έως 20:00 του Σαββάτου.\nΠροσωρινή και τμηματική διακοπή της κυκλοφορίας στην αριστερή λωρίδα της Νέας Λ. Ποσειδώνος (κλάδος εισόδου από Πειραιά), ρεύμα κυκλοφορίας προς Γλυφάδα, 100μ. πριν από το σημείο έναρξης του υπό παράδοση νέου τμήματος της Νέας Λ. Ποσειδώνος.\nΤην ίδια ημέρα από τις 22.00΄ έως 08.00΄ της επομένης θα υπάρξει πλήρης διακοπή της κυκλοφορίας επί της Νέας Λ. Ποσειδώνος, ρεύμα κυκλοφορίας προς Γλυφάδα, στο τμήμα της από το ύψος της οδού Κων/πόλεως έως το ύψος του Κ.Π.Ι.Σ.Ν.\nΗ απόδοση της κυκλοφορίας των οχημάτων θα διεξαχθεί σταδιακά και ανά λωρίδα κυκλοφορίας κατά το χρονικό διάστημα από την 08.00΄ ώρα του Σαββάτου έως την 22.00 της ίδιας μέρας, οπότε και θα πραγματοποιηθεί η πλήρης αποκατάσταση της κυκλοφορίας.\n- Η κυκλοφορία των οχημάτων θα διεξάγεται ως εξής: Καραολή Δημητρίου – δεξιά κλάδος εξόδου προς Εθν. Μακαρίου –αριστερά Εθν. Μακαρίου –Λ. Ποσειδώνος –παλαιά Παραλιακή (προς Γλυφάδα/Καλλιθέα).\n- Η κυκλοφορία των οχημάτων θα διεξάγεται ως εξής: Λ.Κηφισού – δεξιά κλάδος εξόδου προς Σ.ΕΙ.Φ. – κυκλικός κόμβος Λίμνης Σ.ΕΙ.Φ. - έξοδος Εθν. Μακαρίου –δεξιά Εθν. Μακαρίου - Λ. Ποσειδώνος –παλαιά Παραλιακή (προς Γλυφάδα/Καλλιθέα).\n- Η κυκλοφορία των οχημάτων θα διεξάγεται ως εξής: Ομ. Σκυλίτση – αριστερά κλάδος εξόδου προς Εθν. Μακαρίου και εν συνεχεία:\n- Η κυκλοφορία των οχημάτων θα διεξάγεται ως εξής: Τζαβέλα και εν συνεχεία:\n- Η κυκλοφορία των οχημάτων θα διεξάγεται ως εξής: κυκλικός κόμβος Λίμνης Σ.ΕΙ.Φ. -έξοδος Εθν. Μακαρίου –δεξιά Εθν. Μακαρίου - Λ. Ποσειδώνος –παλαιά Παραλιακή (προς Γλυφάδα/Καλλιθέα).\nΠερισσότερα σε αυτή την κατηγορία: « Τραγωδία στον Δούναβη: Όλο αυξάνονται οι νεκροί και οι τραυματίες Επ’ αόριστον απεργία από τις 10 Ιουνίου ετοιμάζουν τα διαγνωστικά κέντρα »


Σύσκεψη για την αιφνίδια αλλαγή των ζωνών εντοπιότητας για τους δημότες των πληττόμενων οικισμών της Π.Ε. Φλώρινας - Περιφερειακή Ενότητα Φλώρινας\nΣύσκεψη για την αιφνίδια αλλαγή των ζωνών εντοπιότητας για τους δημότες των πληττόμενων οικισμών της Π.Ε. Φλώρινας\n8 Ιουνίου 2016 Δελτία Τύπου, Ενημέρωση Πολιτών\nΈκτακτη σύσκεψη με κεντρικό θέμα την αιφνίδια υποβίβαση στη Β’ ζώνη εντοπιότητας των δημοτών των τοπικών κοινοτήτων Αχλάδας, Σκοπού και Αναργύρων μετά την ανακοίνωση για την πρόσληψη έκτακτου προσωπικού σε λιγνιτωρυχεία της ΔΕΗ πραγματοποιήθηκε την Τρίτη 7 Ιουνίου στα γραφεία της Π.Ε. Φλώρινας.\nΣτη σύσκεψη παραβρέθηκαν ο Αντιπεριφερειάρχης Π.Ε. Φλώρινας κ. Στέφανος Μπίρος, η Αντιπεριφερειάρχης Ενέργειας, Περιβάλλοντος και Μεταφορών κ. Ελισσάβετ Παναγιωτίδου, ο βουλευτής Φλώρινας της Ν.Δ. κ. Γιάννης Αντωνιάδης, οι πρόεδροι των Τοπικών Κοινοτήτων Αναργύρων, Αχλάδας και Σκοπού και οι πρόεδροι πληττομένων Τ.Κ. Αχλάδας και Αναργύρων. Ο βουλευτής Φλώρινας του ΣΥΡΙΖΑ κ. Κώστας Σέλτσας δεν μπόρεσε να παραβρεθεί λόγω κοινοβουλευτικών υποχρεώσεων, εξέφρασε ωστόσο τη σύμφωνη γνώμη του ως προς τα αιτήματα στα οποία κατέληξε η συγκεκριμένη σύσκεψη.\nΚατόπιν συζήτησης προέκυψε ομόφωνα η έντονη αντίδραση στην αλλαγή της διαβάθμισης της εντοπιότητας των δημοτών των ανωτέρω πληττόμενων οικισμών ενώ απεστάλη έγγραφο προς τον Υπουργό Παραγωγικής Ανασυγκρότησης, Περιβάλλοντος και Ενέργειας κ. Πάνο Σκουρλέτη, τον πρόεδρο της ΔΕΗ κ. Εμμανουήλ Παναγιωτάκη, τη Διευθύντρια της Γενικής Διεύθυνσης Ορυχείων κ. Όλγα Κουρίδου και τον Διευθυντή της Διεύθυνσης Εκμετάλλευσης ΛΚΔΜ κ. Στέφανο Παλαβό, με το οποίο ζητείται η άμεση διακοπή της διαγωνιστικής διαδικασίας, η ένταξη στην Α’ ζώνη εντοπιότητας των παραπάνω τοπικών κοινοτήτων της Π.Ε. Φλώρινας και η νέα προκήρυξη του διαγωνισμού σύμφωνα με την παραπάνω διόρθωση.


26-09-14 Συνέντευξη Υπουργού Παιδείας και Θρησκευμάτων στο REALFM και στη δημοσιογράφο Κάτια Μακρή\nΑπό την ενημέρωση που είχα την περασμένη Δευτέρα ήταν 4 διαπιστωμένοι εκπαιδευτικοί, και περίπου 940 – 970 συνολικά οι εντοπισμένοι παιδόφιλοι στη χώρα κατά την ενημέρωση που έκανε στο Υπουργείο Παιδείας η Αρχή Δίωξης Ηλεκτρονικού Εγκλήματος, ο κύριος Σφακιανάκης.\nΌμως, μόλις σήκωσα το θέμα στη Βουλή την επόμενη μέρα κι αναφέροντας τον αριθμό που είχα, στη συνέχεια τα πράγματα άλλαξαν. Διότι, με την επικοινωνία που είχα με τις Εισαγγελίες προέκυπτε μεγαλύτερος αριθμός. Άρα δεν θέλω να κλείσω το θέμα λέγοντας έναν αριθμό γιατί τις μέρες που πέρασαν ο αριθμός αυτός αυξήθηκε. Συνεπώς δεν θέλω να είμαι στο έλεος αριθμών που τους δίνω εγώ και δεν τους ελέγχω αλλά θέλω να αποκτήσω μία συνολικότερη εικόνα, τις επόμενες μέρες γιατί και σήμερα είμαι πάνω στο θέμα αυτό.\nNews Tag: ΡΥΘΜΙΣΕΙΣΣΠΟΥΔΑΣΤΕΣΣΧΟΛΕΙΑ


Πραγματοποιήστε αποστολή και λήψη φωτογραφιών χρησιμοποιώντας το iCloud.com - Apple υποστήριξη\nΠραγματοποιήστε αποστολή και λήψη φωτογραφιών χρησιμοποιώντας το iCloud.com\nΟι φωτογραφίες που αποστέλλετε στο iCloud.com προστίθενται στο Φωτογραφίες iCloud και είναι ορατές σε οποιαδήποτε συσκευή σας με ενεργοποιημένες τις Φωτογραφίες iCloud.\nΜπορείτε να φορτώσετε εικόνες JPEG από τον υπολογιστή σας χρησιμοποιώντας το iCloud.com.\nΣημείωση: Αν θέλετε να αποστείλετε βίντεο ή άλλους τύπους εικόνων, ενεργοποιήστε τις Φωτογραφίες iCloud στη συσκευή σας. Δείτε τη σελίδα Διαμορφώστε τις συσκευές σας για να χρησιμοποιήσετε το iCloud και την εφαρμογή «Φωτογραφίες».\nΣτις Φωτογραφίες στο iCloud.com, κάντε κλικ στο .\nΕπιλέξτε τις φωτογραφίες που θέλετε να προσθέσετε από τον υπολογιστή σας και μετά ακολουθήστε τις οδηγίες στην οθόνη.\nΣτις Φωτογραφίες στο iCloud.com, επιλέξτε τις φωτογραφίες ή τα βίντεο των οποίων θέλετε να πραγματοποιήσετε λήψη ή κάντε διπλό κλικ σε μία φωτογραφία ή ένα βίντεο.\nΚάντε κλικ στο για να πραγματοποιήσετε λήψη της πιο συμβατής έκδοσης της φωτογραφίας ή βίντεο.\nΗ πιο συμβατή έκδοση είναι σε μια τυπική μορφή αρχείου: JPEG για φωτογραφίες και MP4/H.264 για βίντεο. Αυτή η έκδοση περιλαμβάνει επίσης τις αλλαγές που έχουν γίνει στη φωτογραφία ή το βίντεο από τότε που προστέθηκε στις Φωτογραφίες iCloud.\nΑν θέλετε να πραγματοποιήσετε λήψη της πρωτότυπης έκδοσης της φωτογραφίας ή του βίντεο, κάντε κλικ και κρατήστε πατημένο το , επιλέξτε «Χωρίς τροποποίηση» και μετά κάντε κλικ στη «Λήψη». Η αρχική μη τροποποιημένη έκδοση είναι στην ίδια μορφή αρχείου που αποτυπώθηκε ή εισήχθη αρχικά και δεν περιλαμβάνει καμία αλλαγή.\nΑν χρησιμοποιείτε το iCloud.com στο iPhone ή στο iPad σας, δείτε Χρήση Φωτογραφιών στο iCloud.com στο iPhone σας ή Χρήση των Φωτογραφιών στο iCloud.com στο iPad σας.\nΔείτε επίσηςΧρήση του iCloud με την εφαρμογή «Φωτογραφίες»Αποστολή και λήψη αρχείων από το iCloud Drive στο iCloud.com\nΠροηγούμενη Προβολή των φωτογραφιών και των βίντεό σας Επόμενη Οργάνωση φωτογραφιών και βίντεο


Ξεσπά ο Γιάννης Ζουγανέλης: Όλα αυτά τα υποκείμενα που προέβησαν σε τέτοιες πράξεις λεκτικής, σωματικής ή σεξουαλικής βίας, είναι θρασύδειλα - Στη Φόρα\nΑρχική Life Style Ξεσπά ο Γιάννης Ζουγανέλης: Όλα αυτά τα υποκείμενα που προέβησαν σε τέτοιες...\nΣυνέντευξή στο περιοδικό «Λοιπόν» έδωσε ο Γιάννης Ζουγανέλης και δεν “μάσησε” τα λόγια του.\nΠιστεύω πάρα πολύ στο κίνημα αυτό. Χαίρομαι για τις αποκαλύψεις που έγιναν. Έτσι θα αναγεννηθεί το θέατρο. Έπρεπε να ξεκαθαρίσει το τοπίο για να ανθίσει ξανά.Είμαι φανατικά με το μέρος των ανθρώπων που έχουν κακοποιηθεί με οποιονδήποτε τρόπο. Όλα αυτά τα υποκείμενα που προέβησαν σε τέτοιες πράξεις λεκτικής, σωματικής ή σεξουαλικής βίας, είναι θρασύδειλα. Αν υπάρχει ακόμα κάποιος που σκέφτεται να πράξει κάτι ανάλογο, θα το σκεφτεί πάρα πολύ. Αυτό από μόνο του αποτελεί μεγάλη νίκη.\nΔεν κάνω τον καλό, σας το λέω ειλικρινά. Στη πενηντάχρονη πορεία μου δεν έχει πέσει στην αντίληψη μου το παραμικρό. Δεν έχω υποστεί ποτέ κάτι τέτοιο. Με εξαίρεση ένα φλερτ στο παρελθόν, το οποίο απέφυγα και το δέχτηκε, δεν έχω βιώσει τίποτα τέτοιο ούτε εγώ, ούτε το περιβάλλον μου. Σας διαβεβαιώ αν είχε συμβεί κάτι τέτοιο, δεν υπήρχε περίπτωση να μείνω με σταυρωμένα χέρια. Ακούγαμε διάφορα, δε θα σας πω ψέματα, σε καμιά περίπτωση όμως αυτά που δημοσιοποιήθηκαν. Ούτε τα υποψιάστηκα ποτέ, τέτοια σοβαρά πράγματα. Είναι πολύ σημαντικό που όλο αυτό ξεκίνησε από τους χώρους του αθλητισμού και της τέχνης και ελπίζω να συμβεί παντού.\nΠροηγούμενο άρθροΜακρόν: Συνεργασία με Αίγυπτο και Ιορδανία για πρόταση εκεχειρίας\nΕπόμενο άρθροΕθνική Ελλάδος: Έρχεται στην Αθήνα ο Πιτίνο


Γαληνός - Βιβλιογραφία - VITAROS\nΚάθε περιέκτης μίας χρήσης περιέχει 300 μικρογραμμάρια αλπροσταδίλης σε 100 mg κρέμας (3 mg/g) Για τον πλήρη κατάλογο των εκδόχων, βλ. παράγραφο 6.1.\nΚρέμα. Το VITAROS είναι μία λευκή έως υπόλευκη κρέμα η οποία διατίθεται σε περιέκτη AccuDose, ένα περιέκτη μίας δόσης. Ο AccuDose είναι ένας περιέκτης που αποτελείται από ένα έμβολο, έναν κύλινδρο, και ...\nΘεραπεία ανδρών ηλικίας άνω των 18 ετών με στυτική δυσλειτουργία, που είναι η ανικανότητα επίτευξης ή διατήρησης επαρκούς στύσης για ικανοποιητική σεξουαλική δραστηριότητα.\nΤο VITAROS εφαρμόζεται στην άκρη του πέους. Το VITAROS πρέπει να χρησιμοποιείται όπως απαιτείται για την επίτευξη στύσης. Κάθε περιέκτης ΑccuDose προορίζεται για μια μόνο χρήση και πρέπει να απορρίπτεται ...\nΤο VITAROS δεν πρέπει να χρησιμοποιείται σε ασθενείς που εμφανίζουν οποιοδήποτε από τα ακόλουθα: Υποκείμενες διαταραχές όπως ορθοστατική υπόταση, έμφραγμα του μυοκαρδίου και συγκοπή. Γνωστή υπερευαισθησία ...\nΤοπικές επιδράσεις Μετά τη χρήση του VITAROS, έχουν παρατηρηθεί παρατεταμένες στύσεις διάρκειας μεγαλύτερης των 4 ωρών (πριαπισμός), παρόλο που εμφανίζονται σπάνια. Πριαπισμός παρατηρήθηκε στις δύο τρίμηνης ...\nΔεν έχουν πραγματοποιηθεί μελέτες φαρμακοκινητικών ή φαρμακοδυναμικών αλληλεπιδράσεων με το VITAROS. Σύμφωνα με τη φύση του μεταβολισμού (Βλέπε Φαρμακοκινητικές ιδιότητες) οι αλληλεπιδράσεις φαρμάκων ...\nΔεν διατίθενται κλινικά δεδομένα σχετικά με τη χρήση του VITAROS σε έγκυες γυναίκες. Η έμμεση έκθεση των γυναικών στην αλπροσταδίλη είναι πιθανό να είναι χαμηλή. Μελέτες σε ζώα που έλαβαν υψηλότερες δόσεις ...\nΔεν είναι γνωστό εάν η έμμεση έκθεση στην αλπροσταδίλη μέσω του VITAROS οδηγεί σε σημαντική απέκκριση στο ανθρώπινο γάλα. Η χρήση του VITAROS κατά τη διάρκεια του θηλασμού δεν συνιστάται.\nΔεν έχουν διεξαχθεί μελέτες σχετικά με την επίδραση στην ικανότητα οδήγησης και χειρισμού μηχανών. Καθώς έχουν σπανίως αναφερθεί ζάλη και συγκοπή (λιποθυμία) σε κλινικές δοκιμές με VITAROS, οι ασθενείς ...\nΣυνοπτικός πίνακας ανεπιθύμητων ενεργειών Οι πιο συχνά αναφερόμενες ανεπιθύμητες ενέργειες στη θεραπεία με VITAROS παρουσιάζονται στον παρακάτω πίνακα. (Πολύ συχνές ≥1/10), Συχνές (≥1/100 έως <1/10), Όχι ...\nΔεν έχει αναφερθεί με το VITAROS υπερδοσολογία που να απιτεί θεραπεία. Η υπερδοσολογία με το VITAROS μπορεί να επιφέρει υπόταση, συγκοπή, ζάλη, άλγος πέους και πιθανώς πριαπισμό (δύσκαμπτη στύση διάρκειας ...\nΦαρμακοθεραπευτική κατηγορία: Φάρμακα που χρησιμοποιούνται στη θεραπεία της στυτικής δυσλειτουργίας Κωδικός ATC: G04BE01 Μηχανισμός δράσης Η αλπροσταδίλη είναι χημικά ταυτόσημη με την προσταγλανδίνη Ε1, ...\nΑπορρόφηση: Η απόλυτη βιοδιαθεσιμότητα δια της τοπικής οδού χορήγησης δεν έχει προσδιοριστεί. Σε μία φαρμακοκινητική μελέτη, οι ασθενείς με στυτική δυσλειτουργία έλαβαν θεραπεία με 100 mg κρέμα VITAROS ...\nΗ αλπροσταδίλη, το DDAIP και το VITAROS (που περιέχει DDAIP) δεν έχουν επιδείξει γονοτοξική δράση. Δεν έχουν διεξαχθεί μελέτες καρκινογένεσης με την αλπροσταδίλη ή το VITAROS. Σε μακροχρόνιες αξιολογήσεις ...\nΓονιμότητα Σε αρσενικά κουνέλια, παρατηρήθηκε ατροφία των σπερματικών σωληναρίων των όρχεων, μετά από επαναλαμβανόμενη χορήγηση μορφών VITAROS που περιέχουν το έκδοχο DDAIP HCl (βλέπε παράγραφο 5.3 «Προκλινικά ...\nΎδωρ κεκαθαρμένο Αιθανόλη, άνυδρη Λαουρικός αιθυλεστέρας Υδροξυπροπυλικό κόμμι κυαμόψεως (Γουάρ) Υδροχλωρικός δωδεκυλο-2-Ν,Ν- διμεθυλαμινοπροπυλεστέρας Δισόξινο φωσφορικό κάλιο Υδροξείδιο του νατρίου, ...\nΔιάρκεια ζωής: 9 μήνες. Αφού ανοιχτεί, χρησιμοποιήστε αμέσως και απορρίψτε τυχόν αχρησιμοποίητη ποσότητα.\nΦυλάσσετε σε ψυγείο (2°C – 8°C). Μην καταψύχετε. Οι φακελίσκοι που δεν έχουν ανοιχτεί μπορούν να φυλάσσονται εκτός ψυγείου από τον ασθενή, σε θερμοκρασία μικρότερη των 25°C έως 3 ημέρες πριν από τη χρήση. ...\nΤο VITAROS διατίθεται σε μεμονωμένους φακελίσκους που περιέχουν ένα (1) περιέκτη AccuDose. Κάθε ένας περιέκτης AccuDose περιέχει 100 mg κρέμας. Το VITAROS διατίθεται σε χάρτινο κουτί που περιέχει τέσσερις ...\nΚάθε περιέκτης είναι για μία μόνο χρήση. Κάθε αχρησιμοποίητο φαρμακευτικό προϊόν ή υπόλειμμα πρέπει να απορρίπτεται σύμφωνα με τις κατά τόπους ισχύουσες σχετικές διατάξεις.\nRecordati Ireland Limited Raheens East Ringaskiddy Co. Cork Tηλ: +353 (0) 21 4379 400 Fax +353 (0) 21 4379 2800


Τα σημαντικότερα γεγονότα που έγιναν σαν σήμερα 1 Δεκεμβρίου | Karla.News\nΑρχική Ροή Τα σημαντικότερα γεγονότα που έγιναν σαν σήμερα 1 Δεκεμβρίου\nΤα σημαντικότερα γεγονότα της 1ης Δεκεμβρίου στο Karla.News\nο Θεόδωρος Κολοκοτρώνης μυείται στη Φιλική Εταιρία.1822: Ο Φραντς Λιστ κάνει το ντεμπούτο του ως πιανίστας, σε ηλικία μόλις 11 ετών. Η εφημερίδα «Αλγκεμάινε Τσάιτουνγκ» τον αποκαλεί «….μικρό Ηρακλή, …που έπεσε από τα σύννεφα».\nλήγει η προθεσμία κατάθεσης του προσχεδίου της “Παναγίας των Παρισίων” για τον Βίκτορ Ουγκό.\nη Ελλάδα πτωχεύει. Ο πρωθυπουργός Χαρίλαος Τρικούπης δηλώνει στη Βουλή: “Δυστυχώς επτωχεύσαμεν”.\nο Σεργκέι Κουσεβίτσκι διευθύνει τη Συμφωνική Ορχήστρα της Βοστώνης στην πρώτη ερμηνεία του έργου του Μπέλα Μπάρτοκ “Κοντσέρτο για Ορχήστρα” (Concerto for Orchestra).\nπεθαίνει ο Σέρτζιο Κορμπούτσι, ιταλός σκηνοθέτης, γνωστός από τα «γουέστερν – σπαγγέτι» που γύριζε. (Γεν. 6/12/1927)\nη πόλη του Διδυμοτείχου αποφασίζει να στήσει ανδριάντα στον χάλκινο πρωταθλητή του Παγκόσμιου Πρωταθλήματος “Αθήνα 97” στον ακοντισμό, Κώστα Γκατσιούδη.\nπεθαίνει ο Γκαστ Αβράκοτος, θρυλικός και αδίστακτός Ελληνοαμερικάνος πράκτορας της CIA. Είχε πολύ σημαντικό ρόλο κατά την περίοδο της Χούντας. ‘Εδινε ουσιαστικά εντολές στο καθεστώς και έπαιξε τεράστιο ρόλο στην τραγωδία της Κύπρου (ΦΩΤΟ)\nΕπόμενο άρθροΕορτολόγιο: Ποιοι γιορτάζουν σήμερα Τρίτη 1 Δεκεμβρίου